02003R0147 — BG — 13.04.2022 — 011.001

Този текст служи само за информационни цели и няма правно действие. Институциите на Съюза не носят отговорност за неговото съдържание. Автентичните версии на съответните актове, включително техните преамбюли, са версиите, публикувани в Официален вестник на Европейския съюз и налични в EUR-Lex. Тези официални текстове са пряко достъпни чрез връзките, публикувани в настоящия документ

►B РЕГЛАМЕНТ (ЕО) № 147/2003 НА СЪВЕТА от 27 януари 2003 година относно някои ограничителни мерки по отношение на Сомалия (ОВ L 024, 29.1.2003 г., стp. 2)

Изменен с:









▼B

РЕГЛАМЕНТ (ЕО) № 147/2003 НА СЪВЕТА

от 27 януари 2003 година

относно някои ограничителни мерки по отношение на Сомалия







▼M11

Член 1

1. Забранява се: а) предоставянето, пряко или непряко, на всяко физическо лице, образувание или орган в Сомалия на финансиране или финансова помощ, свързани с военни действия, за продажба, доставка, трансфер или износ на стоки и технологии, включени в Общия списък на оръжията на Европейския съюз ( 1 ); б) предоставянето, пряко или непряко, на всяко физическо лице, образувание или орган в Сомалия на техническа помощ, свързана с военни действия, във връзка със стоки и технологии, включени в Общия списък на оръжията на Европейския съюз.

▼M11

Член 1а

За целите на настоящия регламент се прилагат следните определения:

а) „техническа помощ“ означава всяка техническа подкрепа, свързана с ремонт, разработване, производство, монтаж, тестване, поддръжка или всякаква друга техническа услуга, и може да бъде предоставена под формата на инструкции, съвети, обучение, предаване на работни знания или умения или консултации; техническата помощ включва подпомагане в устна форма;

б) „финансиране или финансова помощ“ означава всяко действие, независимо от конкретно избраните средства, чрез което съответно лице, образувание или орган – условно или безусловно – отпуска или поемa ангажимент да отпусне свои собствени средства или икономически ресурси, включително но не само грантове, заеми, гаранции, обезпечения, облигации, акредитиви, кредити от доставчика, кредити за купувача, свързани с вноса или износа авансови средства и всички видове застраховане и презастраховане, включително застраховане на експортно кредитиране. Плащанията, както и реда и условията за плащане на договорената цена на стока или услуга, осъществени съгласно нормалната бизнес практика, не представляват финансиране или финансова помощ;

в) „Комитет по санкциите“ означава комитетът на Съвета за сигурност на ООН, създаден съгласно точка 11 от Резолюция 751 (1992) на СС на ООН;

г) „територия на Съюза“ означава териториите на държавите членки, спрямо които се прилага Договорът за функционирането на Европейския съюз съгласно предвидените в него условия, включително тяхното въздушно пространство.

▼B

Член 2

Участието, съзнателно или преднамерено, в дейности, предметът на които или ефектът от които е пряко или непряко свързан с насърчаване на сделки, съгласно член 1 се забранява.

▼M11

Член 2а

Чрез дерогация от член 1 компетентният орган на държавата членка, в която е установен доставчикът на услуги, както е посочено в изброените в приложение I уебсайтове, може да разреши следното:

а) предоставянето на финансиране или финансова помощ, или техническа помощ, свързани с военни действия, във връзка със стоки и технологии, включени в Общия списък на оръжията на Европейския съюз, ако съответният компетентен орган е установил, че това финансиране или финансова помощ, или техническа помощ са предназначени единствено за развитието на националните сили за сигурност на Сомалия с цел обезпечаване на сигурността на сомалийския народ;

б) предоставянето на финансиране или финансова помощ, или техническа помощ, свързани с военни действия, във връзка със стоки и технологии, включени в Общия списък на оръжията, ако са изпълнени всички изброени по-долу условия: i) съответният компетентен орган е установил, че това финансиране или финансова помощ, или техническа помощ са предназначени единствено за развитието на сомалийските институции в сектора на сигурността, различни от тези на Федералното правителство на Сомалия, с цел обезпечаване на сигурността на сомалийския народ; ii) Комитетът по санкциите не е взел отрицателно решение в срок от пет работни дни след получаване на уведомлението от държавата членка, предоставяща такова финансиране, финансова помощ или техническа помощ, за всяко отделно предоставяне на такова финансиране, финансова помощ или техническа помощ; iii) федералното правителство на Сомалия е било информирано успоредно с това най-малко пет работни дни предварително в съответствие с Резолюция 2551 (2020) на СС на ООН.

▼B

Член 3

▼M11

1. Член 1 не се прилага за:

а) предоставянето на финансиране или техническа помощ за продажба, доставка, трансфер или износ на несмъртоносно военно оборудване, предназначено само за хуманитарна или защитна употреба;

б) предоставянето на техническа помощ във връзка с такова несмъртоносно оборудване, при условие че предоставящата държава членка или международната, регионалната или подрегионалната организация предварително е уведомила за сведение Комитета по санкциите за тези дейности;

в) предоставянето на финансиране или финансова помощ, или техническа помощ, свързани с военни действия, във връзка със стоки и технологии, включени в Общия списък на оръжията на Европейския съюз, предназначени единствено за подкрепа на или използване от служители на Обединените нации, включително мисията на ООН за подпомагане в Сомалия (UNSOM), мисията на Африканския съюз в Сомалия (AMISOM); стратегическите партньори на AMISOM, действащи единствено в рамките на последната стратегическа оперативна концепция на Африканския съюз и в сътрудничество и координация с AMISOM; както и за военната мисия на Европейския съюз в подкрепа на обучението на сомалийските сили за сигурност (EUTM) в Сомалия; или

г) предоставянето на финансиране или финансова помощ, или техническа помощ за продажба, доставка, трансфер или износ на стоки и технологии, включени в Общия списък на оръжията на Европейския съюз, предназначени единствено за използване от държавите или международните, регионалните или подрегионалните организации, които вземат мерки за потушаване на пиратски действия и въоръжени грабежи по море край бреговете на Сомалия по искане на Федералното правителство на Сомалия, за което то е уведомило генералния секретар на ООН и при условие че всички предприети мерки са в съответствие с приложимото международно хуманитарно право и правото в областта на правата на човека.

▼B

2. Член 1 не се прилага също по отношение на защитните дрехи, включително бронежилетки, военни каски, временно внасяни в Сомалия за лично ползване от персонала на Обединените нации, представители на медиите и работници по хуманитарни проекти и проекти за развитие и подпомагащия ги персонал.

3. Член 2 не се прилага до участие в дейности, предметът на които или ефектът от които е да насърчава дейности, които са одобрени от Комитета, установен съгласно параграф 11 от Резолюция 751 (1992) на Съвета за сигурност на ООН.

▼M2

Член 3а

1. С цел да се осигури стриктното прилагане на членове 1 и 3 от Решение 2010/231/ОВППС на Съвета от 26 април 2010 г. относно ограничителните мерки спрямо Сомалия ( 2 ), за всички стоки, внесени или изнесени от митническата територия на Съюза от или към Сомалия, се предоставя информация на компетентните органи на съответните държави-членки преди пристигането или заминаването.

▼M10

2. Правилата, уреждащи задължението за предоставяне на информация за стоките и технологиите преди пристигането или заминаването им, по-специално по отношение на лицето, предоставящо информацията, на сроковете, които да се спазват, и на данните, които се изискват, са определени в съответните разпоредби относно входните и изходните митнически манифести и митническите декларации в митническото законодателство ( 3 ).

▼M2

3. Лицето, предоставящо посочената в параграф 2 информация, декларира също дали стоките са обхванати от Общия списък на оръжията на Европейския съюз ( 4 ) и, в случай че износът им подлежи на освобождаване, посочва данните на предоставения лиценз за износ.

4. До 31 декември 2010 г. входните и изходните митнически манифести, както и изискваните допълнителни елементи, посочени в настоящия член, могат да се представят в писмена форма чрез използването на търговска, пристанищна или транспортна документация, при условие че там са посочени необходимите данни.

5. Считано от 1 януари 2011 г. изискваните допълнителни елементи, посочени в параграф 3, се представят или в писмена форма, или чрез използване на митническа декларация, в зависимост от случая.

▼M3

Член 3б

1. Забранява се: а) вносът на дървени въглища в Съюза, ако i) са с произход от Сомалия; или ii) са били изнесени от Сомалия; б) закупването на дървени въглища, които се намират в Сомалия или са с произход от Сомалия; в) транспортирането на дървени въглища, ако са с произход от Сомалия или се изнасят от Сомалия за която и да е друга държава; г) предоставянето, пряко или непряко, на финансиране или финансова помощ, както и застраховане и презастраховане, свързани с внос, транспорт и закупуване на дървени въглища от Сомалия, посочени в букви а), б) и в); и д) съзнателното и преднамерено участие в дейности, чийто предмет или последици са пряко или непряко заобикаляне на забраните, посочени в букви а), б), в) и г).

2. За целите на настоящия член „дървени въглища“ означава продуктите, изброени в приложение II.

3. Забраните, посочени в параграф 1, не се прилагат за закупуването или транспортирането на дървени въглища, които са били изнесени от Сомалия преди 22 февруари 2012 г.

▼M10

Член 3в

1. Забраняват се продажбата, износът, доставката или трансферът, пряко или непряко, на компонентите на самоделни взривни устройства, изброени в приложение III, към Сомалия от територията на държавите членки или от граждани на държави членки извън териториите на държавите членки, или чрез използване на плавателни съдове или въздухоплавателни средства под флага на държави членки, освен ако компетентният орган на съответната държава членка, посочен на уебсайтовете, изброени в приложение I, е дал предварително разрешение за това.

2. Компетентните органи на държавите членки не предоставят никакво разрешение по параграф 1, ако има достатъчно данни, за да се докаже, че изделието(ята) ще се използва(т) или че е налице значителен риск да се използва(т) при производството в Сомалия на самоделни взривни устройства.

▼B

Член 4

Без да се засягат правата и задълженията на държавите-членки съгласно Хартата на ООН, Комисията поддържа всички необходими контакти с Комитета на Съвета за сигурност, упоменат в член 3, параграф 1, с цел ефективното прилагане на настоящия регламент.

Член 5

Комисията и държавите-членки незабавно се информират взаимно относно предприетите мерки съгласно настоящия регламент и си предоставят всякаква свързана информация, която имат на разположение във връзка с настоящия регламент, и по-специално информация относно нарушения, свързани с проблеми на правораздаването и решения на съдилища.

Член 6

Настоящият регламент се прилага независимо от някои права или задължения, наложени от подписано международно споразумение или сключен договор, или предоставен лиценз или разрешение, преди настоящия регламент да влезе в сила.

▼M1

Член 6a

Комисията изменя ►M3 приложение I ◄ въз основа на информация, предоставена от държавите-членки.

▼B

Член 7

1. Всяка държава-членка определя санкции за налагане при нарушаване на разпоредбите на настоящия регламент. Тези санкции са ефективни, съразмерни и възпиращи.

До момента на приемането, когато е необходимо, всяко законодателство в тази връзка, когато разпоредбите на настоящия регламент са нарушени, налага санкции, определени от държавите-членки, за изпълнение на член 7 от Регламент (ЕО) № 1318/2002 на Съвета от 22 юли 2002 г. относно някои ограничителни мерки срещу Либерия ( 5 ).

2. Всяка държава-членка отговаря за процедурите срещу всяко физическо или юридическо лице или орган под своята юрисдикция в случай на нарушение от страна на това физическо или юридическо лице или орган на която и да е от забраните, предвидени в настоящия регламент.

▼M1

Член 7a

1. ►M3 ◄ интернет страници. Държавите-членки определят компетентните органи, посочени в настоящия регламент, и информират за тях чрез посочените вприложение Iинтернет страници.

2. Държавите-членки уведомяват незабавно Комисията за определените от тях компетентни органи след влизането в сила на настоящия регламент и я уведомяват за всяко последващо изменение.

▼B

Член 8

Настоящият регламент се прилага:

— на територията на Общността, включително въздушното пространство,

— на борда на всеки самолет или плавателен съд под юрисдикцията на държавите-членки,

— за всяко лице извън държавата, което е гражданин на държава-членка, и

— за всяко юридическо лице, образувание или орган, които са инкорпорирани или конституирани по правото на държавите-членки.

Член 9

Настоящият регламент влиза в деня след публикуването му в Официален вестник на Европейските общности.

Настоящият регламент е задължителен в своята цялост и се прилага пряко във всички държави-членки.

▼M3









ПРИЛОЖЕНИЕ I

Уебсайтове за информация относно компетентните органи и адрес за уведомяване на Европейската комисия

▼M12

БЕЛГИЯ

https://diplomatie.belgium.be/en/policy/policy_areas/peace_and_security/sanctions

БЪЛГАРИЯ

https://www.mfa.bg/en/EU-sanctions

ЧЕХИЯ

www.financnianalytickyurad.cz/mezinarodni-sankce.html

ДАНИЯ

http://um.dk/da/Udenrigspolitik/folkeretten/sanktioner/

ГЕРМАНИЯ

https://www.bmwi.de/Redaktion/DE/Artikel/Aussenwirtschaft/embargos-aussenwirtschaftsrecht.html

ЕСТОНИЯ

https://vm.ee/et/rahvusvahelised-sanktsioonid

ИРЛАНДИЯ

https://www.dfa.ie/our-role-policies/ireland-in-the-eu/eu-restrictive-measures/

ГЪРЦИЯ

http://www.mfa.gr/en/foreign-policy/global-issues/international-sanctions.html

ИСПАНИЯ

https://www.exteriores.gob.es/es/PoliticaExterior/Paginas/SancionesInternacionales.aspx

ФРАНЦИЯ

http://www.diplomatie.gouv.fr/fr/autorites-sanctions/

ХЪРВАТИЯ

https://mvep.gov.hr/vanjska-politika/medjunarodne-mjere-ogranicavanja/22955

ИТАЛИЯ

https://www.esteri.it/it/politica-estera-e-cooperazione-allo-sviluppo/politica_europea/misure_deroghe/

КИПЪР

https://mfa.gov.cy/themes/

ЛАТВИЯ

http://www.mfa.gov.lv/en/security/4539

ЛИТВА

http://www.urm.lt/sanctions

ЛЮКСЕМБУРГ

https://maee.gouvernement.lu/fr/directions-du-ministere/affaires-europeennes/organisations-economiques-int/mesures-restrictives.html

УНГАРИЯ

https://kormany.hu/kulgazdasagi-es-kulugyminiszterium/ensz-eu-szankcios-tajekoztato

МАЛТА

https://foreignandeu.gov.mt/en/Government/SMB/Pages/SMB-Home.aspx

НИДЕРЛАНДИЯ

https://www.rijksoverheid.nl/onderwerpen/internationale-sancties

АВСТРИЯ

https://www.bmeia.gv.at/themen/aussenpolitik/europa/eu-sanktionen-nationale-behoerden/

ПОЛША

https://www.gov.pl/web/dyplomacja/sankcje-miedzynarodowe

https://www.gov.pl/web/diplomacy/international-sanctions

ПОРТУГАЛИЯ

https://www.portaldiplomatico.mne.gov.pt/politica-externa/medidas-restritivas

РУМЪНИЯ

http://www.mae.ro/node/1548

СЛОВЕНИЯ

http://www.mzz.gov.si/si/omejevalni_ukrepi

СЛОВАКИЯ

https://www.mzv.sk/europske_zalezitosti/europske_politiky-sankcie_eu

ФИНЛАНДИЯ

https://um.fi/pakotteet

ШВЕЦИЯ

https://www.regeringen.se/sanktioner

Адрес за уведомяване на Европейската комисия:

European Commission

Directorate-General for Financial Stability, Financial Services and Capital Markets Union (DG FISMA)

Rue de Spa 2

B-1049 Brussels/Брюксел, Belgium/Белгия

Електронна поща: relex-sanctions@ec.europa.eu

▼M3









ПРИЛОЖЕНИЕ II







Продукти, включени по смисъла на понятието „дървени въглища“ Код по ХС Описание 4402 Дървени въглища (включително въглищата от черупки или костилки), агломерирани или не

▼M10









ПРИЛОЖЕНИЕ III

Списък на изделията, посочени в член 3в

1. Оборудване и устройства, които не са посочени в точка 2 от приложение IV към Решение 2010/231/ОВППС на Съвета ( 6 ), специално проектирани за иницииране на взривни вещества по електрически или неелектрически метод (например комплекти за възпламеняване, детонатори, възпламенители, детониращи шнурове).

2. „Технологии“, „необходими“ за „производство“ или „употреба“ на изделията, изброени в параграф 1. (Определенията за „технологии“, „необходими“, „производство“ и „употреба“ се съдържат в Общия списък на оръжията на Европейския съюз ( 7 ).)

▼M11

3. Взривни материали, както следва, и смеси, съдържащи един или повече от тях:







Наименование на веществото Регистрационен номер, даден от Службата за химични индекси (САS RN) Код по Комбинираната номенклатура (КН) (1) ) Мазут от амониев нитрат (ANFO) 6484-52-2 (амониев нитрат) 3102 30 90 3102 40 Нитроцелулоза (съдържаща повече от 12,5 % азот w/w) 9004-70-0 ex 3912 20 Нитроглицерин (с изключение на опакован/приготвен в индивидуални медицински дози), освен ако не е в съединение или смес с „енергийния материал“, посочен в ML8.а., или метали на прах, посочени в ML8.с. от Общия списък на оръжията на ЕС. 55-63-0 ex 2920 90 70 Нитрогликол 628-96-6 ex 2920 90 70 Пентаеритритол тетранитрат (PETN) 78-11-5 ex 2920 90 70 Пикрилов хлорид 88-88-0 ex 2904 99 00 2,4,6- Тринитротолуен (TNT) 118-96-7 2904 20 00 ( 1 ) Кодовете по номенклатурата са взети от кодовете по Комбинираната номенклатура, както е определена в член 1, параграф 2 от Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (ОВ L 256, 7.9.1987 г., стр. 1) и установена в приложение I към него, които са в сила към датата на публикуване на настоящия регламент и mutatis mutandis, както са изменени с последващо законодателство.

▼M10

4. Прекурсори на взривни вещества:







Наименование на веществото Регистрационен номер, даден от Службата за химични индекси (САS RN) Код по Комбинираната номенклатура (КН) амониев нитрат 6484-52-2 3102 30 Калиев нитрат 7757-79-1 2834 21 00 натриев хлорат 7775-09-9 2829 11 00 азотна киселина 7697-37-2 ex 2808 сярна киселина 7664-93-9 ex 2807